Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30. septembra 2008

Materiál číslo: 237/2008

K bodu: Návrh projektového zámeru integrovanej stratégie rozvoja mestských oblastí

Predkladá:                                                   Návrh uznesenia:

Marián Miškanin
prednosta                                                    Miestne zastupiteľstvo mestskej časti 
                                                                   Bratislava - Petržalka

                                                                   s ch v a ľ u j e

Prerokované:				     a)  zapojenie sa mestskej časti Bratislava-Petržalka do
v miestnej rade			          projektu integrovanej stratégie rozvoja mestských                                                                                      
dňa 16.septembra 2008                                oblastí
   b) lokalitu Kopčany – Čapajevova ul. – ZŠ        Prokofievova č. 5 pre spracovanie podkladov 

Spracovateľ:
Dušan Vávra
vedúci RŠF

Dôvodová správa  

Na 5.9.2008 zvolal Magistrát hl. mesta SR Bratislavy koordinačnú poradu o aktuálnych informáciách a možnostiach čerpania financií zo zdrojov OPBK pre verejnú správu. Cieľom bolo oboznámiť oprávnené mestské časti o záveroch dohodnutých medzi Magistrátom hl. mesta SR Bratislavy a Min. výstavby a reg. rozvoja v oblasti prípravy projektov integrovanej stratégie rozvoja mestských častí v nasledujúcom období.
Ing. Lukáčová, z referátu finančného riadenia a realizácie projektov, oboznámila prítomným o cieľoch, opatreniach a skupine aktivít, ktoré je povinné rešpektovať žiadateľ, ktorý chce byť zaradený a následne chce čerpať financie z OPBK v rámci integrovaných projektov. Zástupcovia mestských častí dostali formuláre s požiadavkami, ktoré museli splniť do 22.9.2008 ak mali záujem čerpať financie. Museli vytipovať a predložiť na magistrát také územia v príslušnej MČ, ktoré spĺňajú podmienku minimálne 5000 obyvateľov žijúcich v danej oblasti, musia sa tu nachádzať min. 2 bytové domy v jej vlastníctve ktoré budú riešené v projekte a  projekt musí riešiť aj priľahlé verejné priestranstvo a verejnoprávne budovy napr. školy. Po vytipovaní tohto (týchto) miesta je zároveň nutné, aby tiež boli splnené aj aspoň tri z nasledujúcich kritérií:
a., vysoká úroveň chudoby a vylúčenia
b., vysoká úroveň dlhodobej nezamestnanosti
c., neistý demografický vývoj
d., nízka úroveň vzdelania, významné nedostatky v kvalifikácii a vysoká miera neukončeného vzdelania
e., vysoká úroveň kriminality a delikvencie
f., mimoriadne zanedbané prostredie
g., nízka úroveň hospodárskej aktivity
h., vysoký počet prisťahovalcov, etnických a menšinových skupín alebo utečencov
i., pomerne nízka úroveň hodnoty bývania
j., nízka úroveň energetickej hospodárnosti v budovách

Bližšie informácie sú na informačnom portále www.OPBK.sk v rámci prioritnej osi Infraštruktúra a Opatrenia 1.1 – Regenerácia sídiel, aktivita 1.1.1. Celkovo je  pre regeneráciu sídiel alokovaných 27 232 540 Eur.
Procesne sa do konca roku 2008 rozhodne na MVRR SR, ktoré lokality budú vybrané, pričom pre Bratislavu môžu byť maximálne tri. Následne v roku 2009 sa budú spracovávať jednotlivé projekty, vyberať dodávatelia prác a administratívne spracovávať projekty, aby v roku 2010 sa mohlo začať s realizáciou. Výhodou je, že ak bude vybrané územie Min. výstavby a regionálnym rozvojom, čo bude predkladateľom oznámené, tak už financovanie z Operačného programu je isté a teda vypracovanie všetkých projektov a všetky náklady budú efektívne využité pre realizovaný projekt. Taktiež netreba mať v čase podania tejto žiadosti vypracovaný projekt pre stavebné povolenie.
V našej mestskej časti podmienkam vyhovujú dve lokality a to oblasť Kopčianska –Čapajevova ul. a oblasť ulíc M. Medveďovej - Poloreckého. Po rokovaní miestnej rady dňa 16.9.2008 a po následných konzultáciách na Magistráte hl. mesta SR Bratislavy a MVRR SR vyplynulo, že mestská časť má reálnu možnosť uchádzať sa len v jednej lokalite. Preto berúc do úvahy podmienky schvaľovania navrhujeme predložiť podklady a žiadosť len pre lokalitu Kopčany – Čapajevova ul.– ZŠ Prokofievova č. 5. 

Vychádzajúc z týchto informácií a faktov ako aj uvedomujúc si skutočnosť, že mestská časť Bratislava-Petržalka súčasne vypracováva projekt „Revitalizácia Nobelovho námestia“, ako samostatný dopytovo orientovaný projekt, je potrebné upozorniť, že projekt „Revitalizácia Nobelovho námestia“ vzhľadom na jeho polohu nebude možné do takéhoto integrovaného projektu zahrnúť.
Navrhujem Miestnemu zastupiteľstvu na svojom zasadnutí dňa 30.9.2008 materiál schváliť prijatím uznesenia tak, ako je uvedené na titulnej strane materiálu.

Príloha: dotazník pre žiadateľa

Spracoval:
Ing. Dušan Vávra